Diari Oficial de la Generalitat Valenciana


Sumari del DOGV 201, del 08-11-1984 (1984/803560)

ORDRE de 24 d'octubre de 1984, de la Conselleria d'Indústria, Comerç i Turisme, sobre convocatòria de concurs de subvencions per al foment de l'oferta Turística especialitzada.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   201

Data del DOGV
:   08-11-1984

Secció del DOGV
:   ALTRES DISPOSICIONS

Número del document
:   1984/803560


Data del document
:   24-10-1984

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 24 d'octubre de 1984, de la Conselleria d'Indústria, Comerç i Turisme, sobre convocatòria de concurs de subvencions per al foment de l'oferta turística especialitzada.  
Amb la finalitat de potenciar els béns turístics que complementen l'oferta tradicional, com puguen ser les estacions termals o similars i disposant de les dotacions pressupostàries corresponents, aquesta Conselleria d'Indústria, Comerç i Turisme, d'acord amb les competències assignades pel Decret 21/84 de 21 d'agost del Consell de la Generalitat Valenciana, ha disposat:   
Article 1.r  
Es convoca concurs públic per import de 3.538.922 pessetes (tres milions cinc-centes trenta-vuit mil nou-centes vint-i-dues pessetes) per a la concessió de subvenció a estacions termals, instal·lacions de muntanya o similars, assentades en el territori de la Comunitat Autònoma Valenciana, que projecten la creació i desenvolupament de llur infrastructura o la modernització de llurs instal·lacions.   
Article 2.n  
Les ajudes econòmiques hauran de destinar-se necessàriament a la realització d'obres d'inversió real o a l'adquisició de béns d'equipament que constituesquen directament o indirectament base per a la consecució dels fins programats.   
Article 3.r  
Els adjudicataris del concurs tindran dret a una ajuda econòmica que en cap cos no excedirà de 30 % del pressupost de la inversió realitzada i aprovada per la Direcció General de Turisme.   
Article 4.t  
1. Les instàncies, dirigides al Conseller d?Indústria, Comerç i Turisme hauran de presentar-se en el termini màxim de 20 dies naturals a partir de la publicació d'aquesta Ordre en el Diari Oficial de la Generalitat Valenciana, a través dels Serveis Territorials de Turisme o per qualsevol dels mitjans establerts en l'article 66 de la Llei de Procediment Administratiu.   
2. En la instància es farà constar:   
a) Nom, cognoms, domicili, número del Document Nacional d?identitat si es tracto d'una persona física i número d'identificació fiscal en cos de ser una persona jurídica.   
b) Descripció de les inversions que es pretenen realitzar, llur quantificació i el fi a què s'han de destinar.   
c) Títol o poder bastant, en el seu cos, atorgat a favor de la persona que formula la petició.   
d) Document acreditatiu, en el seu cos, de la constitució de la societat i estatuts d'aquesta.   
e) Títol de propietat sobre el solar o immoble o en el seu defecte document que en garantesca suficientment la disponibilitat pel sol·licitant per tal de realitzar les obres o instal·lacions projectades.   
f) Programa d'execució amb assenyalament de dates previstes per a la terminació del projecte d'inversió.   
g) Quan això siga necessari, tenint en compte el destí de la subvenció sol·licitada, avantprojecte integrat per: memòria, plans i pressuposts amb indicació, en el seu cos, del cost aproximat del metre construït i/o pressupost de les coses suministradores quan es tracte de l'adquisició de béns d'equip.   
3. La Conselleria d?Indústria, Comerç i Turisme podrà recaptar del sol·licitant l'aportació d'altres dades qualsevol o documents complementaris que estime necessaris.   
4. Els Serveis Territorials de Turisme trametran a la Direcció General de Turisme, en el termini màxim de deu dies naturals, a partir de la recepció de tots els documents exigits, el expedients complets, acompanyant el corresponent informe en cadascun, en què es faça constar les motivacions que justifiquen la conveniència d'atorgar els beneficis sol·licitats.   
Article 5.é  
Rebuda la documentació en la Direcció General de Turisme, aquesta, amb els informes i assessoraments previs que estime oportú recaptar, traslladarà les sol·licituds a una comissió qualificadora que, després d'examinades, realitzarà l'oportuna proposta de resolució de concurs.   
La resolució del concurs correspondrà al Conseller d?Indústria, Comerç i Turisme a proposta de la Comissió Qualificadora. Dita resolució fixarà la quantia de les ajudes concedides.   
La resolució del concurs es publicarà en el Diari Oficial de la Generalitat Valenciana.   
Article 6.é  
La Comissió a què es refereix l'article anterior, serà presidida pel Director General de Turisme, i serà integrada per tres vocals nomenats entre els funcionaris de la Direcció General i els Serveis Territorials de Turisme de les tres províncies de la Comunitat Valenciana.   
Article 7.é  
1. Per la Direcció General de Turisme, es procedirà a la formalització de la subvenció concedida, havent-ne de quedar constància de la recepció en document firmat pel beneficiari.   
2. Per tal de fer efectiva la subvenció serà necessària la presentació prèvia pels beneficiaris d'un aval bancari solidari en el qual explícitament l'entitat avalista renuncie als drets d'execució, divisió i sanejament i que cobresca l'import de la subvenció concedida més els interessos corresponents al tipus bàsic del Banc d'Espanya, durant el període comprés entre el lliurament de la subvenció i la seua devolució, en cas d'incompliment o de la seua execució, i tindrà vigència fins que l'Administració permeta la seua cancel·lació per compliment de la finalitat o per la seua execució.   
3. L'incompliment de la finalitat determinarà el reintegrament de la subvenció o en tot cos, l'execució de l'aval bancari d'afiançament d'aquesta, calculant-se els interessos per resolució motivada que tindrà força immediata.   
Article 8.é  
La documentació provatòria, que haurà de trametre's a la Direcció General, consistirà en una certificació que, previ l'oportuna inspecció tècnica, espedirà el Servei Territorial de Turisme corresponent i en la qual conste que la inversió ha estat realitzada i correspon als fins per a les quals fou atorgada. Aquesta documentació, una vegada conformada per la Direcció General, donarà lloc a la cancel·lació de l'aval bancari.   
Article 9.é  
Les obres, instal·lacions o adquisicions per a les quals s'atorguen les ajudes econòmiques, hauran de finalitzar en el termini màxim d'un any, a partir del lliurament efectiu de la subvenció. Sols per raons justificades, la Direcció General podrà ampliar-ne el termini esmentat, per la qual cosa l'interessat haurà de sol·licitar per escrit la prórroga que precise abans de finalitzat el termini anteriorment establert, exposant els motius que la facen necessària.   
DISPOSICIONS FINALS  
Primera  
Es faculta el Director General de Turisme per dictar les instruccions i adoptar les mesures que considere adients per al desenvolupament, interpretació i aplicació del que estableix la present Ordre.   
Segona  
La present Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 24 d'octubre de 1984.   
El Conseller d?Indústria, Comerç i Turisme,  
SEGUNDO BRU I PARRA